stanford-oval/wikipedia huggingface dataset:
ป่าซีกา

เส้นทางผ่านป่าซีกาซึ่งนำไปสู่หอสังเกตการณ์เหล็กที่สถาบันวิจัยไวรัสยูกันดาเป็นผู้ดำเนินการ
ป่าซีกา (อังกฤษ: Ziika Forest, Zika Forest, ออกเสียง: /ˈziːkə/) เป็นป่าเขตร้อนใกล้เอ็นเท็บเบ ประเทศยูกันดา ในภาษาลูกันดา ซีกา แปลว่า "รก" เนื่องจากเป็นทรัพย์สินของสถาบันวิจัยไวรัสยูกันดา (ยูวีอาร์ไอ) แห่งเอ็นเท็บเบ บริเวณนี้จึงถูกสงวนไว้สำหรับการวิจัยทางวิทยาศาสตร์เท่านั้น
ป่าซีกากินพื้นที่ประมาณ 25 เฮกตาร์ (62 เอเคอร์) ถัดจากบึงของอ่าวไวยา ปากทางของทะเลสาบวิกตอเรีย  ป่านี้มีความเหมาะสมสำหรับการวิจัยยุงเนื่องจากเข้าถึงได้ง่ายและมีระบบนิเวศหลากหลาย ยูวีอาร์ไอรายงานว่าพื้นที่วิจัยในป่ามีขนาดประมาณ 12 เฮกตาร์ (30 เอเคอร์)
คำว่า ซีกา กลายเป็นที่โด่งดังจากไวรัสซิกา ซึ่งทำให้เกิดการระบาดทั่วโลกตั้งแต่ ค.ศ. 2007 เป็นต้นมา นอกจากนี้ ผีเสื้อกลางคืนชนิด Sidisca zika และ Milocera zika ก็ตั้งชื่อตามชื่อป่านี้ด้วย
แหล่งข้อมูลอื่น

Zika Forest in Entebbe, Uganda
CNN – Zika virus origin
0°7′27″N 32°31′32″E﻿ / ﻿0.12417°N 32.52556°E﻿ / 0.12417; 32.52556
ปีเอตะ (มีเกลันเจโล)

ปีเอตะ ผลงานของมีเกลันเจโล ณ มหาวิหารนักบุญเปโตร นครรัฐวาติกัน
ปีเอตะ (ภาษาอิตาลี: [pjeˈta], อังกฤษ: The Pity; 1498–1499) เป็น งานประติมากรรมสลักสมัยฟื้นฟูศิลปวิทยา ทำขึ้นโดย มีเกลันเจโล บูโอนาร์โรตี และตั้งอยู่ในมหาวิหารนักบุญเปโตร ที่นครรัฐวาติกัน โดยเป็นงานชิ้นแรกที่ถูกทำขึ้นโดยศิลปินในหัวเรื่องนี้ รูปสลักถูกสั่งทำให้กับพระคาร์ดินัลชาวฝรั่งเศสที่ชื่อว่า Jean de Bilhères ซึ่งเคยเป็นตัวแทนในกรุงโรม งานประติมากรรมถูกทำขึ้นจากหินอ่อนคาราร่า (Carrara marble) เพื่อเป็นอนุสรณ์สำหรับงานศพของพระคาร์ดินัล ทว่าถูกย้ายไปยังที่อยู่ปัจจุบันซึ่งอยู่ที่โบสถ์น้อยแห่งแรกทางด้านขวาของทางเข้ามหาวิหาร ในคริสต์ศตวรรษที่ 18 โดยเป็นผลงานชิ้นเดียวที่มีเกลันเจโลได้ลงชื่อไว้
ผลงานอันโด่งดังชิ้นนี้ แสดงร่างกายของพระเยซู บนตักของมารีย์ ผู้เป็นมารดา หลังจากการตรึงที่กางเขน หัวเรื่องนี้กำเนิดที่ทางเหนือ และเป็นที่นิยมในประเทศฝรั่งเศสในขณะนั้น ทว่ายังไม่เป็นที่รู้จักในประเทศอิตาลี การตีความ ปีเอตะ ของมีเกลันเจโล นับเป็นเรื่องใหม่ในงานประติมากรรมของอิตาลี โดยถูกนับว่าเป็นงานชิ้นสำคัญที่คงความสมดุลระหว่างอุดมคติของความงามในสมัยฟื้นฟูศิลปวิทยาและธรรมชาตินิยม
คำบรรยาย

| วิดีโอหลายคลิปจากแหล่งข้อมูลภายนอก |
| --- | --- |
 Michelangelo's Pietà, Smarthistory
โครงร่างมีรูปทรงพีระมิด และจุดยอดตรงกับหัวของมารีย์ รูปสลักมีขนาดกว้างขึ้นลงมาตามชุดกระโปรงของมารีย์จนสุดที่ฐานหินของกอลกอธา (Golgotha) รูปทรงไม่ได้ตามสัดส่วน ด้วยความยากที่จะแสดงร่างกายทั้งตัวของชายซึ่งโตเต็มวัย บนตักของผู้หญิง ส่วนใหญ่ของร่างกายมารีย์ถูกปกคลุมด้วยผ้า และความสัมพันธ์ระหว่างทั้งคู่แลดูเป็นธรรมชาติ มีเกลันเจโลตีความ ปีเอตะ ได้ต่างออกไปจากศิลปินคนอื่น ๆ ด้วยความที่เขาแกะสลักมารีย์ในวัยสาว แทนที่หญิงอายุประมาณ 50 ปี
รอยของการตรึงที่กางเขนมีเพียงรอยตะปูเล็ก ๆ และบาดแผลบนตัวของพระเยซูเท่านั้น
ใบหน้าของพระเยซูไม่ได้มีสัญญาณของพระทรมาน มีเกลันเจโลไม่ต้องการให้ ปีเอตะ ในแบบของเขาแสดงถึงความตาย ทว่าอยากให้แสดงถึง "ทัศนวิสัยทางศาสนาของการละทิ้ง และหน้าตาอันสงบนิ่งของลูกชาย" และแสดงถึงพิธีมหาสนิทระหว่างมนุษย์และพระเจ้าผ่านทางการล้างบาปของพระเยซู
มารีย์ที่อ่อนเยาว์

พระแม่มารีถูกแสดงในรูปแบบของมารดาที่มีความอ่อนเยาว์ ซึ่งมีลูกชายอายุประมาณ 33 ปี นับเป็นรูปแบบของเธอในพระทรมานของพระเยซูที่พบได้ทั่วไปในเวลานั้น คำอธิบายต่าง ๆ ได้รับการเสนอขึ้น หนึ่งในนั้นกล่าวว่าความอ่อนเยาว์ของเธอเปรียบเสมือนความบริสุทธิ์ที่ไม่อาจถูกทำลาย ดั่งที่มีเกลันเจโลเองได้กล่าวไว้ต่อ Ascanio Condivi ผู้เป็นทั้งผู้เขียนชีวประวัติและเพื่อนประติมากรของเขา
"รู้หรือไม่ว่าหญิงพรหมจารีคงความสาวได้มากกว่าหญิงสาวผู้ไม่บริสุทธิ์? ลองคิดดูว่าจะมากกว่าเพียงใดในกรณีของพระแม่มารี ผู้ไม่เคยประสบกับกามตัณหา ที่อาจเปลี่ยนแปลงร่างกายของเธอ?"
ประวัติหลังการสร้างเสร็จ

การแกะสลักผลงานใช้เวลาไม่ถึงสองปี. หลังเสร็จสมบูรณ์ บ้านหลังแรกของ ปีเอตะ อยู่ที่โบสถ์น้อยของ Santa Petronilla สุสานแบบโรมันซึ่งอยู่ใกล้มุขข้างโบสถ์ด้านใต้ของมหาวิหารนักบุญเปโตร เป็นที่ที่พระคาร์ดินัลเลือกไว้เป็นที่ฝังศพ ต่อมาโบสถ์น้อยได้ถูกรื้อถอนโดยบรามันเตขณะสร้างมหาวิหารใหม่ จอร์โจ วาซารี กล่าวไว้ว่า ไม่นานหลังนำ ปีเอตะ ไปวาง มีเกลันเจโลไปได้ยิน (หรือถามผู้เยี่ยมชมเกี่ยวกับประติมากร) คนบอกว่าเป็นผลงานของประติมากรอีกคนหนึ่งที่ชื่อว่า Cristoforo Solari จากนั้นมิเกอันเจโล จึงไปลงชื่อบนประติมากรรม มีเกลันเจโลแกะสลักว่า MICHAELA[N]GELUS BONAROTUS FLORENTIN[US] FACIEBA[T] (มีเกลันเจโล บูโอนาร์โรตี ชาวฟลอเรนซ์ เป็นผู้แกะสลัก) บนสายสะพายซึ่งพาดอยู่บนหน้าอกของมารีย์ โดยเป็นผลงานชิ้นเดียวที่เค้าได้เซ็นชื่อลงไป วาซารียังรายงานอีกว่ามีเกลันเจโลเสียใจในความความทะนงตนของตนเองและสาบานว่าจะไม่ลงชื่อบนผลงานชิ้นอื่นอีก
ประวัติหลังการสร้างเสร็จ > ความเสียหาย

ปีเอตะ ได้รับความเสียหายเรื่อยมา นิ้วทั้งสี่บนมือข้างซ้ายของมารีย์หักขณะเคลื่อนย้าย และถูกซ่อมแซมใน พ.ศ. 2279 โดย Giuseppe Lirioni ความเสียหายครั้งยิ่งใหญ่ที่สุดเกิดขึ้นเมื่อวันที่ 21 พฤษภาคม พ.ศ. 2515 (วันอาทิตย์ของเทศกาลเพนเทคอสต์) นักธรณีวิทยาที่มีการอาการทางจิตชาวออสเตรเลียซึ่งเกิดในประเทศฮังการี ชื่อว่า Laszlo Toth เดินเข้าไปในโบสถ์น้อยและโจมตีงานประติมากรรมด้วยค้อน และตะโกนว่า "ฉันคือพระเยซู ฉันได้ฟื้นคืนจากความตายแล้ว!" ด้วยการทุบทั้งสิบห้าครั้ง แขนของมารีย์ในส่วนข้อศอกลงไปได้หลุดออก จมูกเธอได้หัก และเปลือกตาข้างหนึงแหว่ง ผู้เห็นเหตุการณ์เก็บชิ้นส่วนหินอ่อนที่กระเด็นออกมาจำนวนหนึ่งไป จากนั้นหินอ่อนบางส่วนถูกนำมาคืน ทว่าหลายชิ้นรวมไปถึงจมูกของมารีย์ได้หายไป โดยต่อมาได้ถูกซ่อมโดยการตัดนำชิ้นส่วนหินอ่อนมาจากหลังของเธอ
หลังการโจมตี ผลงานได้ถูกซ่อมแซมอย่างหนัก และส่งกลับไปยังมหาวิหารนักบุญเปโตร ตั้งไว้ทางด้านขวาของทางเข้า และถูกปกป้องโดยบานกระจกกันกระสุน
ดูเพิ่ม

Replicas of Michelangelo's Pietà
List of works by Michelangelo
บรรณานุกรม

Pope-Hennessy, John (1996). Italian High Renaissance and Baroque Sculpture. London: Phaidon
Hibbard, Howard. 1974. Michelangelo. New York: Harper & Row.
Matthew 13:55–56 Passage Lookup – New International Version BibleGateway.com
Wallace, William E. (2009). Michelangelo; the Artist, the Man, and his Times. Cambridge: Cambridge University Press. ISBN 05211119940521111994
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Pietà in Saint Peter's Basilica
Robert Hupka's Pietà Picture gallery
Models of wax and clay used by Michelangelo in making his sculpture and paintings
รายละเอียดของความเสียหายบนรูปแกะสลัก พฤษภาคม พ.ศ. 2515
ปุ่มแลทเทอรัล อีพิคอนไดล์ของกระดูกต้นแขน

| ปุ่มแลทเทอรัล อีพิคอนไดล์ของกระดูกต้นแขน  (Lateral epicondyle of the humerus) |
| --- | --- |
กล้ามเนื้อสุพิเนเตอร์ (Supinator) (ปุ่มแลทเทอรัล อีพิคอนไดล์อยู่ทางด้านบนขวา)
ข้อศอกข้างซ้าย แสดงเอ็นโพสทีเรียร์และอัลนาคอลแลทเทอรัล (ปุ่มแลทเทอรัล อีพิคอนไดล์อยู่ตรงกลางภาพ)
รายละเอียด
ตัวระบุ
ภาษาละติน: e. lateralis humeri
TA98: A02.4.04.029
TA2: 1209
FMA: 23442
ศัพท์ทางกายวิภาคของกระดูก[แก้ไขบนวิกิสนเทศ]
ปุ่มแลทเทอรัล อีพิคอนไดล์ของกระดูกต้นแขน (อังกฤษ: Lateral epicondyle of the humerus) เป็นปุ่มกระดูกขนาดเล็ก โค้งเล็กน้อยทางด้านหน้า เป็นจุดเกาะของเอ็นเรเดียลคอลแลทเทอรัล (radial collateral ligament) ของข้อศอก และจุดเกาะของเอ็นกล้ามเนื้อร่วมของกล้ามเนื้อสุพิเนเตอร์ (Supinator) และกลุ่มกล้ามเนื้อเหยียดนิ้วบางมัด
ในสัตว์จำพวกนกซึ่งรยางค์มีการเปลี่ยนแปลงโดยมีการหมุนเมื่อเทียบกับสัตว์สี่เท้าชนิดอื่นๆ ปุ่มนี้จะเรียกว่า ปุ่มดอร์ซัล อีพิคอนไดล์ (dorsal epicondyle of the humerus)
ดูเพิ่ม

ปุ่มมีเดียล อีพิคอนไดล์ (Medial epicondyle)
เอ็นคอมมอน เอกซ์เทนเซอร์ (Common extensor tendon)
ภาพอื่นๆ

มุมมองด้านหน้าของกระดูกต้นแขนซ้าย
บริเวณที่เกิดการสร้างกระดูกของกระดูกต้นแขน
พื้นผิวด้านหลังของปลายแขน แสดงกล้ามเนื้อชั้นตื้น
พื้นผิวด้านหลังของปลายแขน แสดงกล้ามเนื้อชั้นลึก
แหล่งข้อมูลอื่น

SUNY Figs 07:02-03
Bioweb at UWLAX aplab
Norman/Georgetown radiographsul (xrayelbow)
ปุ่มใหญ่ของกระดูกต้นแขน

| ปุ่มใหญ่ของกระดูกต้นแขน  (Greater tubercle) |
| --- | --- |
มุมมองด้านหน้าของกระดูกต้นแขนซ้าย (ปุ่มใหญ่ของกระดูกต้นแขนอยู่ทางด้านบนขวาของภาพ)
รายละเอียด
ตัวระบุ
ภาษาละติน: tuberculum majus humeri
TA98: A02.4.04.005
TA2: 1184
FMA: 23390
ศัพท์ทางกายวิภาคของกระดูก[แก้ไขบนวิกิสนเทศ]
ปุ่มใหญ่ของกระดูกต้นแขน (อังกฤษ: greater tubercle of the humerus) เป็นปุ่มกระดูกที่อยู่ด้านข้างต่อหัวกระดูกและปุ่มเล็กของกระดูกต้นแขน
พื้นผิว

พื้นผิวด้านบน (upper surface) มีลักษณะกลม และมีรอยประทับแบนๆ 3 รอย ได้แก่
หน้าประกบด้านบน (superior facet) เป็นรอยประทับที่อยู่บนสุด เป็นจุดเกาะปลายของกล้ามเนื้อซุปปราสไปนาตัส (Supraspinatus)
หน้าประกบตรงกลาง (middle facet) เป็นจุดเกาะปลายของกล้ามเนื้ออินฟราสไปนาตัส (Infraspinatus)
หน้าประกบด้านล่าง (inferior facet) อยู่ล่างสุด รวมยาวลงมาถึงส่วนตัวกระดูกประมาณ 2.5 เซนติเมตร เป็นจุดเกาะปลายของกล้ามเนื้อเทเรส ไมเนอร์ (Teres minor)
พื้นผิวด้านข้าง (lateral surface) ของปุ่มกระดูกใหญ่มีลักษณะนูน ขรุขระ และต่อเนื่องกับพื้นผิวด้านข้างของตัวกระดูก
ภาพอื่นๆ

ไหล่ซ้ายและข้อต่ออโครมิโอคลาวิคิวลาร์ แสดงเอ็นต่างๆของบริเวณไหล่
แผนภาพแสดงกระดูกแขนของมนุษย์
แหล่งข้อมูลอื่น

SUNY Figs 03:02-09
SUNY Figs 05:01-07
SUNY Figs 10:02-13
Bioweb at UWLAX aplab เก็บถาวร 2006-09-06 ที่ เวย์แบ็กแมชชีน
ป้ายลงทะเบียน

ป้ายลงทะเบียนของเรโก้ ประเทศเยอรมนี
ป้ายลงทะเบียน (อังกฤษ: registry label) เป็นสัญลักษณ์ที่ปรากฏบนจดหมายที่ส่งแบบลงทะเบียน กล่าวคือ มีการจดบันทึกไว้เป็นหลักฐานโดยไปรษณีย์ทั้งตอนส่งและตอนรับจดหมายเพื่อป้องกันการสูญหายของจดหมาย ป้ายลงทะเบียนอาจเป็นกระดาษหรือสติกเกอร์ติด หรือใช้วิธีประทับตรายางลงไปก็ได้ โดยบนสัญลักษณ์จะมีหมายเลข และตัวอักษร R ขนาดใหญ่ตามข้อตกลงของสหภาพสากลไปรษณีย์ (Universal Postal Union)
เนื่องจากป้ายลงทะเบียนมักระบุถึงที่ทำการไปรษณีย์ที่ใช้ฝากส่งจดหมาย จึงมีการสะสมป้ายจากที่ทำการไปรษณีย์ต่าง ๆ นอกจากนี้ในกรณีที่นักสะสมแสตมป์สะสมตราประจำวัน หรือ ซองจดหมาย ป้ายลงทะเบียนที่ปรากฏบนจดหมายช่วยให้ซองมีคุณค่ามากขึ้น โดยเฉพาะในการศึกษาการไปรษณีย์ในสมัยต่าง ๆ
ปัจจุบันไปรษณีย์ประเทศต่าง ๆ หันมาใช้ป้ายทะเบียนที่มีรหัสแท่ง (barcode) อยู่บนป้าย ทำให้สามารถใช้เครื่องอ่านเข้าเครื่องคอมพิวเตอร์ได้โดยตรงโดยไม่ต้องบันทึกเป็นกระดาษหรือพิมพ์เข้าเครื่องคอมพิวเตอร์ด้วยมือ ข้อดีประการหนึ่งของการบันทึกเข้าระบบคอมพิวเตอร์คือ สามารถทำระบบออนไลน์ให้ผู้ฝากส่งสามารถตรวจสอบสถานะของจดหมายได้จากทางอินเทอร์เน็ต เช่น ของไทยสามารถตรวจที่ thailandpost เก็บถาวร 2005-10-13 ที่ เวย์แบ็กแมชชีน
ปืนลูกซองชิงแชมป์โลก 2022

| ปืนลูกซองชิงแชมป์โลก 2022 2022 World Shotgun Championships |
| --- | --- |
ที่ตั้ง: โอซีเยก ประเทศโครเอเชีย
วันที่: 19 กันยายน - 12 ตุลาคม
จำนวนนักกีฬา: 633 คน คน จาก 77 ประเทศ ประเทศ
← 20192023 →
การแข่งขันปืนลูกซองชิงแชมป์โลก 2022 (อังกฤษ: 2022 World Shotgun Championships) จัดขึ้นระหว่างวันที่ 19 กันยายนถึง 12 ตุลาคม พ.ศ. 2565 ที่เมืองโอซีเยก ประเทศโครเอเชีย การแข่งขันครั้งนี้เป็นการแข่งขันรอบคัดเลือกที่สำคัญสำหรับการแข่งขันกีฬาโอลิมปิกฤดูร้อน 2024 โดยมีการแจกโควต้าสำหรับการแข่งขันทั้งประเภทบุคคลชายและหญิง
ตารางสรุปเหรียญ > ซีเนียร์

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  อิตาลี (ITA) | 4 | 2 | 1 | 7 |
| 2 |  บริเตนใหญ่ (GBR) | 2 | 3 | 0 | 5 |
| 3 |  สหรัฐ (USA) | 2 | 2 | 1 | 5 |
| 4 |  ฝรั่งเศส (FRA) | 1 | 0 | 1 | 2 |
| 5 |  อียิปต์ (EGY) | 1 | 0 | 0 | 1 |
| 6 |  เช็กเกีย (CZE) | 0 | 1 | 1 | 2 |
| 7 |  ฟินแลนด์ (FIN) | 0 | 1 | 0 | 1 |
| 7 |  สเปน (ESP) | 0 | 1 | 0 | 1 |
| 9 |  ออสเตรเลีย (AUS) | 0 | 0 | 2 | 2 |
| 10 |  กาตาร์ (QAT) | 0 | 0 | 1 | 1 |
| 10 |  คาซัคสถาน (KAZ) | 0 | 0 | 1 | 1 |
| 10 |  จีน (CHN) | 0 | 0 | 1 | 1 |
| 10 |  จีนไทเป (TPE) | 0 | 0 | 1 | 1 |
| 10 |  สโลวาเกีย (SVK) | 0 | 0 | 1 | 1 |
| 10 |  สโลวีเนีย (SLO) | 0 | 0 | 1 | 1 |
| รวม (15 ประเทศ) | รวม (15 ประเทศ) | 10 | 10 | 12 | 32 |
ตารางสรุปเหรียญ > จูเนียร์

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  อิตาลี (ITA) | 3 | 3 | 0 | 6 |
| 2 |  สหรัฐ (USA) | 2 | 1 | 1 | 4 |
| 3 |  บริเตนใหญ่ (GBR) | 2 | 1 | 0 | 3 |
| 4 |  จีน (CHN) | 1 | 2 | 0 | 3 |
| 5 |  อินเดีย (IND) | 1 | 1 | 2 | 4 |
| 6 |  ออสเตรเลีย (AUS) | 1 | 0 | 2 | 3 |
| 7 |  ฟินแลนด์ (FIN) | 0 | 1 | 2 | 3 |
| 8 |  เช็กเกีย (CZE) | 0 | 1 | 1 | 2 |
| 9 |  สเปน (ESP) | 0 | 0 | 1 | 1 |
| 9 |  สโลวาเกีย (SVK) | 0 | 0 | 1 | 1 |
| 9 |  โรมาเนีย (ROU) | 0 | 0 | 1 | 1 |
| รวม (11 ประเทศ) | รวม (11 ประเทศ) | 10 | 10 | 11 | 31 |
โควต้าโอลิมปิก

บทความหลัก: กีฬายิงปืนในโอลิมปิกฤดูร้อน 2024 – รอบคัดเลือก
| ประเทศ | ชาย> แทร็ป | ชาย> สกีต | หญิง> แทร็ป | หญิง> สกีต | รวม |
| --- | --- | --- | --- | --- | --- |
|  ออสเตรเลีย |  |  | 1 |  | 1 |
|  สหราชอาณาจักร | 1 |  |  |  | 1 |
|  จีนไทเป | 1 |  |  |  | 1 |
|  อียิปต์ |  | 1 |  |  | 1 |
|  ฝรั่งเศส |  |  | 1 |  | 1 |
|  อินเดีย | 1 |  |  |  | 1 |
|  อิตาลี |  |  |  | 1 | 1 |
|  กาตาร์ |  | 1 |  |  | 1 |
|  สโลวาเกีย |  |  | 1 | 1 | 2 |
|  สเปน |  |  | 1 |  | 1 |
|  สวีเดน |  | 1 |  |  | 1 |
|  ยูเครน |  |  |  | 1 | 1 |
|  สหรัฐ | 1 | 1 |  | 1 | 3 |
| รวม: 13 ประเทศ | 4 | 4 | 4 | 4 | 16 |
แหล่งข้อมูลอื่น

| ด ค กการแข่งขันชิงแชมป์โลกใน ค> ศ. 2022 |
| --- | --- |
กีฬาฤดูร้อน และในร่ม:  อเมริกันฟุตบอล (หญิง)  กีฬาทางน้ำ ระบำใต้น้ำ  กระโดดน้ำ  ว่ายน้ำสระเปิด  ว่ายน้ำ  โปโลน้ำ  ฟุตบอล (ชาย)  กรีฑา ฮาล์ฟมาราธอน  ในร่ม  กลางแจ้ง  แบดมินตัน เดี่ยว  ทีม  บาสเกตบอล หญิง  3x3  Basque pelota  แฮนด์บอลชายหาด ชาย  หญิง  Beach korfball  วอลเลย์บอลชายหาด  โบว์ลิง (9-pin)  โบล์ว ในร่ม WBT  ในร่ม WB/IIBC  มวยสากล (หญิง)  เรือแคนู มาราธอน  สลาลอม  สปรินท์  คริกเกต ชาย (T20)  หญิง  จักรยาน ถนน  ลู่  เสอภูเขา  มาราธอน  BMX  cyclo-cross  urban  gravel  Equestrian  Fencing  Field hockey (หญิง)  Finswimming  Floorball (ชาย)  ยิมนาติก สากล  ลีลา  แทรมโพลีน  อะโครบาติก  แอโรบิก  aesthetic  parkour  ฮอกกี้ในร่ม ชาย  หญิง  ยูโด  Lacrosse (หญิง)  Modern pentathlon  Orienteering  Racquetball  Real tennis  Roller sports  เรือพาย  รักบี้ลีก ชาย  หญิง  wheelchair  PDRL  Rugby sevens ชาย  หญิง  รักบี้ยูเนียน หญิง  wheelchair  ยิงปืน rifle / pistol  running target  shotgun  Softball (ชาย)  สควอช ชาย  หญิง  โต้คลื่น บอร์ดสั้น  SUP/paddleboard  Swimming (25m)  Table tennis  วอลเลย์บอล ชาย  หญิง  ยกน้ำหนัก  มวยปล้ำ 
กีฬาฤดูหนาว:  แบนดี้ ชาย  หญิง  เคอร์ลิง ชาย  หญิง  คู่ผสม  ผสม  สเกตลีลา  ปืนน้ำแข็ง  ฮอกกี้น้ำแข็ง ชาย  หญิง  Luge  Ski flying  Ski orienteering  Short track speed skating  ลากเลื่อนสุนัข on-snow  sleddog  สเกตความเร็ว allround  สปรินท์  ไตรกีฬาฤดูหนาว 
คิวและกีฬาทางปัญญา:  บริดจ์ ทีม  คารอมบิลเลียด 3-cushion for national teams  หมากรุก Fischer Random  ลูกดอก PDC  WDF  หมากฮอส ชาย  พูล 9 ลูก  10 ลูก  สนุกเกอร์ เปิด  หญิง 
มอเตอร์สปอร์ต:  Electric touring car  Endurance auto racing  Endurance moto racing Superstock  Formula E  ฟอมูลาวัน  โมโตครอส ชาย  หญิง  ทีม  โมโตจีพี โมโต2  โมโต3  โมโตอี  แรลลี่  Rallycross  แรลลีเรด FIA Bajas  FIM Bajas  Sidecarcross  สปีดเวย์ เดี่ยว  ทีม  Superbike ซูเปอร์สปอร์ต  Supersport 300  Touring car
ป้อมปราการแห่งซีอาน

| --- | --- |
西安城墙
Xi'an City Wall
ที่ตั้ง: สาธารณรัฐประชาชนจีน
พิกัด: 34°15′58″N 108°56′35″E﻿ / ﻿34.266°N 108.943°E﻿ / 34.266; 108.943

 แหล่งมรดกโลกโดยยูเนสโก
ชื่อที่ขึ้นทะเบียน: Xi'an City Wall
ประเภท: Cultural
เกณฑ์: iii, iv
ขึ้นเมื่อ: Tentative 2008
เลขอ้างอิง: 
State Party: China
Region: Tentative Asia-Pacific
 
 
ป้อมปราการแห่งเมืองซีอาน (อังกฤษ: Fortifications of Xi'an; จีน: 西安城墙) หรือ "กำแพงเมืองซีอาน" อยู่ในเมืองซีอาน เมืองหลวงโบราณของจีน เป็นหนึ่งในกำแพงเมืองของจีนที่เก่าแก่ที่สุด ขนาดใหญ่ที่สุด และรักษาไว้ได้ดีที่สุด ถูกสร้างขึ้นภายใต้การปกครองของจักรพรรดิหงหวู่ หรือ จูหยวนจาง เป็นระบบการป้องกันทางทหาร สะท้อนถึงแนวคิด "ความสมบูรณ์ของสถาปัตยกรรมเชิงเทินของระบบสังคมศักดินา" ได้รับการตกแต่งใหม่หลายครั้งนับตั้งแต่สร้างขึ้นในคริสศตวรรษที่ 14 ได้แก่ 3 ครั้ง ในระยะเวลาเพียง 200 ปี ในปลายปี 1500 และ 1700 และล่าสุดในปี ค.ศ. 1983 กำแพงล้อมรอบพื้นที่ประมาณ 14 ตารางกิโลเมตร (5.4 ตารางไมล์)
กำแพงเมืองซีอานอยู่ใน บัญชีรายชื่อเบื้องต้น (Tentative List) เผื่อเตรียมเสนอขึ้นเป็นมรดกโลกขององค์การยูเนสโกในอนาคต ภายใต้ชื่อ "กำแพงเมืองของราชวงศ์หมิงและราชวงศ์ชิง" นับตั้งแต่ปี ค.ศ. 2008 และอยู่ในรายชื่อของมรดกทางวัฒนธรรมของสาธารณรัฐประชาชนจีน ตั้งแต่เดือนมีนาคม ค.ศ. 1961 กำแพงเมืองซีอานเป็นมรดกทางประวัติศาสตร์และวัฒนธรรมแห่งชาติ
ป่วนฮาโลกอนาคต

| ป่วนฮาโลกอนาคต |
| --- | --- |

ประเภท:   Adult animation  Animated sitcom  Science fiction  Comedy drama 
สร้างโดย: แม็ตต์ เกรนิง
พัฒนาโดย:   แม็ตต์ เกรนิง  David X. Cohen 
เสียงของ:   บิลลี เวสต์  เคที่ แซกัล  จอห์น ดิแม็กจิโอ  ฟิล ลามาร์  ลอเร็น ทอม  Tress MacNeille  มอริส ลาเมิร์ก  เดฟ เฮอร์แมน 
ดนตรีแก่นเรื่องเปิด: "Theme from Futurama"
ผู้ประพันธ์เพลง: คริสโตเฟอร์ ทิง
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 9
จำนวนตอน: 158 (รายชื่อตอน)
การผลิต
ผู้อำนวยการผลิต:   แม็ตต์ เกรนิง  David X. Cohen  Ken Keeler  Claudia Katz 
ผู้อำนวยการสร้าง:   Lew Morton  J. Stewart Burns  Patric M. Verrone  Bill Odenkirk  Eric Kaplan  Michael Rowe  Brian J. Cowan  Jason Grode  Jane O'Brien  Lee Supercinski 
ผู้ลำดับภาพ: Paul D. Calder Danik Thomas Chris Vallance
ความยาวตอน: 22 minutes
บริษัทผู้ผลิต:   The Curiosity Company  20th Television (seasons 1–7)  20th Television Animation (season 8–present) 
ออกอากาศ
เครือข่าย:   Fox (1999–2003)  Comedy Central (2008–2013)  Hulu (2023) 
ออกอากาศ: 28 มีนาคม ค.ศ. 1999 (1999-03-28) – ค.ศ. present (present)
การแสดงที่เกี่ยวข้อง
The Simpsons Disenchantment
ป่วนฮาโลกอนาคต (อังกฤษ: Futurama ฟิวเจอรามา) เป็นภาพยนตร์การ์ตูนซิทคอมแนววิทยาศาสตร์จากประเทศสหรัฐ สร้างสรรค์โดยแม็ตต์ เกรนิง เพื่อออกฉายทาง Fox Broadcasting Company เล่าเองของ Philip J. Fry เด็กส่งพิซซ่าในนครนิวยอร์กช่วงปลายคริสต์ศตวรรษที่ 20 ซึ่งถูกแช่แข็งไปหนึ่งพันปี จนต้องมาทำงานใน Planet Express ศตวรรษที่ 31
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ป่วนฮาโลกอนาคต
เว็บไซต์ทางการ
ป่วนฮาโลกอนาคต ที่อินเทอร์เน็ตมูวีเดตาเบส
ป่วนฮาโลกอนาคต ที่เอปไกดส์ดอตคอม
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ  เช็กเกีย
ป่าชายหาด

ป่าชายหาดที่มีสนทะเลขึ้น ที่รัฐอานธรประเทศ ประเทศอินเดีย
ป่าชายหาด (อังกฤษ: Beach Forest)  เป็นลักษณะของป่าประเภทหนึ่ง  จัดเป็นป่าละเมาะหรือป่าโปร่งไม่ผลัดใบขึ้นอยู่ตามบริเวณหาดชายหรือเนินทรายริมทะเล หรือชายฝั่ง เป็นป่าที่มีขนาดเล็กเกิดขึ้นด้านหลังของสันทรายตามแนวชายฝั่ง น้ำทะเลท่วมไม่ถึง สภาพดินเป็นดินทรายและมีความเค็มสูง เป็นป่าที่มีความแตกต่างจากป่าทั่ว ๆ ไปอย่างเห็นได้ชัดเจน คือ ไม่มีความอุดมสมบูรณ์ สภาพโดยทั่วไปแห้งแล้ง ใบไม้ในป่าจะเป็นลักษณะหงิกงอ แต่นี่คือลักษณะของป่าชายหาดที่สมบูรณ์
ป่าชายหาดเป็นป่าที่ได้รับอิทธิพลจากกระแสลม, กระแสคลื่น รวมถึงไอเค็มจากทะเล, แสงแดดร้อนจัด, สภาพความชื้นสุดขั้วทั้งชื้นจัด, ชื้นน้อย และชื้นปานกลาง ระบบนิเวศจึงประกอบด้วยเนินทรายหรือหาดทรายและมีพืชประเภท ไม้เถาหรือไม้เลื้อย, ไม้พุ่ม และไม้ยืนต้นที่มีลำต้นคดงอ และมีความสูงเพิ่มขึ้นเรื่อย ๆ เมื่ออยู่ห่างจากชายหาดออกไป ไม้ที่เป็นประเภทหญ้าหรือไม้เลื้อยได้แก่ หญ้าลิงลม, ผักบุ้งทะเล, หญ้าทะเล, เตย ซึ่งรากของไม้เหล่านี้จะช่วยในการยึดเกาะพื้นทรายทำให้พื้นทรายมีความแน่นหนาแข็งแรงมากขึ้น เพื่อที่จะให้รากของไม้ที่ใหญ่กว่า เช่น ไม้พุ่มได้เกาะต่อไป  ประเภทของไม้พุ่ม ได้แก่ รักทะเล, ปอทะเล, เสมา, ซิงซี่, หนามหัน, กำจาย ขึ้นเป็นกลุ่ม ๆ ช่วยบังลมทะเลเป็นปราการให้แก่ไม้ชนิดที่ไม่สามารถทนเค็มได้ ประเภทของไม้ยืนต้น เช่น กระทิง, หูกวาง, โพทะเล, ตีนเป็ดทะเล, หยีน้ำ, มะนาวผี, ข่อย แต่ลำต้นไม่สูงมากนัก ใบมีความหงิกงอตามกระแสลม เรือนยอดอยู่ติดกัน และมักมีหนามแหลม บางพื้นที่อาจมีไม้ยืนต้นขนาดใหญ่ เช่น ยางนา หรือตะเคียน ขึ้นอยู่ด้วยก็ได้
ในฤดูมรสุมช่วงที่เป็นเนินทรายอาจมีน้ำท่วมขังเป็นบ่อหรือแอ่ง จึงกลายเป็นที่อยู่อาศัยของสัตว์น้ำและสัตว์สะเทินน้ำสะเทินบกขนาดเล็ก และกลายเป็นแหล่งน้ำจืดที่เชื่อมโยงกับลำธาร
ประโยชน์ของป่าชายหาด คือ ช่วยรักษาความสมดุลระหว่างนิเวศวิทยาชายฝั่งกับนิเวศวิทยาบนบก ช่วยป้องกันการกัดเซาะชายหาดและการทับถมกันของตะกอนชายหาดซึ่งเกิดจากการหมุนเวียนตามสภาพของฤดูกาล
ในประเทศไทย พบป่าชายหาดได้ทั่วไปตามฝั่งทะเลอ่าวไทย ในภาคตะวันออกตั้งแต่จังหวัดชลบุรีไปจนถึงจังหวัดตราด ทางภาคใต้ตั้งแต่จังหวัดเพชรบุรีไปจนถึงประเทศมาเลเซีย รวมถึงตามเกาะแก่งต่าง ๆ กลางทะเล จนอาจกล่าวได้ว่า มีป่าชายหาดอยู่ทุกพื้นที่ ๆ มีทะเล
ปัจจุบัน ป่าชายหาดถูกบุกรุกทำลายจากมนุษย์ สาเหตุมาจากการไม่เห็นค่าความสำคัญ ด้วยเห็นว่าเป็นเพียงพื้นที่รกร้างหรือเป็นวัชพืช โดยการนำเอาพื้นที่ไปใช้ประโยชน์ในเชิงท่องเที่ยว เช่น ปลูกบังกะโล, รีสอร์ต หรือบุกรุกเพื่อพื้นที่ทำการเกษตร เช่น ปาล์มน้ำมัน หรือนากุ้ง
แหล่งข้อมูลอื่น

ป่าชายหาด (Beach Forest) เก็บถาวร 2015-11-05 ที่ เวย์แบ็กแมชชีน จากสำนักงานนโยบายและแผนทรัพยากรธรรมชาติและสิ่งแวดล้อม
ป้ายโฆษณา

ป้ายโฆษณาที่เขียนว่า "ต่อหน้ากฎหมาน ทุกคนเท่าเทียมกัน" ติดบนถนนไปยังท่าอากาศยานนานาชาติโมกาดิชู
ป้ายโฆษณา  หรือ แผงโฆษณา (อังกฤษ: billboard หรือในสหราชอาณาจักรหรือส่วนอื่นของโลกเรียก อังกฤษ: hoarding) เป็นสิ่งก่อสร้างกลางแจ้งขนาดใหญ่สำหรับโฆษณา โดยทั่วไปจะตั้งอยู่บริเวณที่มีการสัญจรคับคั่ง เช่นถนนที่มีการจราจรแออัด ป้ายโฆษณานี้จะแสดงโฆษณาสำหรับผู้คนและผู้ขับรถ โดยปกติแล้วจะแสดงสโลแกนและสามารถมองเห็นได้อย่างชัดเจน ป้ายโฆษณาตั้งอยู่ในที่สูงที่สามารถเห็นได้โดยกลุ่มเป้าหมาย
ป้ายโฆษณาขนาดใหญสุด ตั้งอยู่บริเวณสำคัญ บนถนนสายสำคัญ ทางด่วน หรือบริเวณสำคัญ และให้ผู้บริโภคที่มีอยู่คับคั่งเห็น (ส่วนมากเป็นบริเวณการจราจรแออัด)
เปตะห์ติกวา

เปตะห์ติกวา
เปตะห์ติกวา (ฮีบรู: פֶּתַח תִּקְוָה
‎ ;อังกฤษ: Petah Tikva) เป็นเมืองในเขตกลางของประเทศอิสราเอล ตั้งอยู่ห่างจากกรุงเทลอาวีฟไปทางทิศตะวันออก 10.6 กม. จากข้อมูลประชากรปี ค.ศ. 2009 เมืองมีประชากร 209,600 คน โดยมีความหนาแน่นของประชากรราว 5,800 คนต่อ 1 ตร.กม.
ปูทหาร

ระวังสับสนกับ ปูลม
| ปูทหาร |
| --- | --- |

ปูทหารชนิด Mictyris brevidactylus

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ไฟลัมย่อย:: Crustacea
ชั้น:: Malacostraca
อันดับ:: Decapoda
อันดับฐาน:: Brachyura
วงศ์ใหญ่:: Ocypodoidea
วงศ์:: Mictyridae Dana, 1851
สกุล:: Mictyris Latreille, 1806

ชนิด
 ประมาณ 13 ชนิด (ชนิดใหม่อีก 1 ชนิด)
ปูทหาร (อังกฤษ: Soldier crab) เป็นปูทะเลที่อยู่ในสกุล Mictyris จัดเป็นเพียงสกุลเดียวเท่านั้นที่อยู่ในวงศ์ Mictyridae
ลักษณะ

ปูทหารเป็นปูขนาดเล็ก มีขนาดความกว้างของกระดองประมาณ 1 เซนติเมตร มีรูปร่างของกระดองเป็นทรงกลมมีสีสันสดใส ดูคล้ายหมวกเหล็กของทหาร อันเป็นที่มาของชื่อ
ถิ่นอาศัย

ปูทหารเป็นปูที่หากินและอาศัยอยู่บนหาดทรายชายทะเลของแถบอินโด-แปซิฟิก  หากินโดยใช้ก้ามช้อนทรายขึ้นมาที่ปากแล้วพลิกด้วยความเร็ว โดยที่ปากจะมีขนคล้ายช้อนที่จะกรองกินอาหารจำพวกซากพืชหรือซากสัตว์หรือแพลงก์ตอนในทราย พอกินจนหมดก็จะพลิกก้อนทรายทิ้งลง ทรายจึงรวมตัวมีสภาพเป็นก้อนกลม ซึ่งจะเห็นได้ทั่วไปตามหาดทราย
ปูทหารจะอาศัยอยู่ในรูริมทะเล อาศัยช่วงเวลาน้ำลงแล้วจึงออกมาจากรูหากิน เมื่อน้ำขึ้นหรือเมื่อมีภัยก็จะหนีลงรู แล้วใช้ทรายปิดปากรู มีพฤติกรรมอาศัยอยู่รวมกันเป็นฝูงใหญ่ แต่ในรูแต่ละรูจะมีปูเป็นเจ้าของเพียงตัวเดียว ซึ่งปูตัวไหนที่ลงรูผิด ก็จะถูกปูเจ้าของรูไล่ออกมา โดยมากแล้วปูทหารจะอาศัยอยู่ในเขตน้ำขึ้นน้ำลงปานกลาง
ประเภท

ปูทหารมีทั้งหมด 13 ชนิด และเมื่อเดือนพฤศจิกายน ค.ศ. 2010 ได้มีการค้นพบปูทหารชนิดใหม่ ที่หาดปากบารา อำเภอละงู จังหวัดสตูล ซึ่งเรียกกันว่า "ปูทหารยักษ์ปากบารา" มีชื่อวิทยาศาสตร์ว่า "Mictyris thailandensis" โดยมักถูกจำสับสนกับปูทหารก้ามโค้ง หรือปูมดแดง ซึ่งออกหากินโดยการเดินขบวนบนหาดเช่นเดียวกันในพื้นที่ใกล้เคียงกัน 
โดยมากแล้วปูทหารยังถูกจำและเข้าใจสับสนว่าเป็นปูลม เนื่องจากมีพฤติกรรมคล้ายกัน ซึ่งปูลมเป็นปูที่อยู่ในสกุล Ocypode ซึ่งมีขนาดลำตัวที่ใหญ่กว่ามาก
ป็อปอายส์โวเยช: เดอะเควสฟอร์แป็ปปี

ป็อปอายส์โวเยช: เดอะเควสฟอร์แป็ปปี (อังกฤษ: Popeye's Voyage: The Quest for Pappy) เป็นภาพยนตร์แอนิเมชันอเมริกัน ออกฉายเมื่อวันที่ 9 พฤศจิกายน ค.ศ. 2004 สร้างโดย Mainframe Entertainment เป็นเรื่องราวที่ป๊อปอายออกเดินทางไปหาพ่อของเขาที่ติดเกาะอยู่
ตัวละครต่างๆในเรื่อง

ป๊อปอาย
บลูโต
โอลีฟ ออย
สวี พี
วิมปี้
แม่มด
ดูเพิ่ม

ป็อปอายส์โวเยช: เดอะเควสฟอร์แป็ปปี ที่อินเทอร์เน็ตมูวีเดตาเบส
เปตาร์ วูกอติช

เปตาร์ วูกอติช
เปตาร์ วูกอติช (อังกฤษ: Petar Vukotić; พ.ศ. 2369–2450) เป็นพ่อค้าและทหารผ่านศึกชาวมอนเตเนโกร เป็นพระราชบิดาใน สมเด็จพระราชินีมิเลนาแห่งมอนเตเนโกร โดยเขาเป็นเศรษฐีที่ดินรายใหญ่ของประเทศและยังเป็นสหายคนสนิทกับ ดานิโลที่ 1 เจ้าชายแห่งมอนเตเนโกร พระปิตุลาใน พระเจ้านิกอลาที่ 1 แห่งมอนเตเนโกร โดยเปรตานั้นมีทรัพย์สมบัติมากมาย หากจะขนย้ายถ่ายเท ต้องนำเรือใหญ่จำนวน 6 ลำ มาบรรทุก ด้วยการเป็นพ่อค้าและเศรษฐีมีเงินนี่เอง ทำให้เขาและราชวงศ์มอนเตเนโกรสนิทกันพอสมควรและด้วยเป็นสหายในดานิโลที่ 1 เจ้าชายแห่งมอนเตเนโกรมาก่อนแล้ว การที่ลูกสาวของเขา อภิเษกสมรสกับ พระเจ้านิกอลาที่ 1 แห่งมอนเตเนโกร หรือพระอิสริยยศขณะนั้น เจ้าชายนิกอลา เจ้าชายแห่งมอนเตเนโกร จึงไม่ใช่เรื่องยาก
เปตาร์ วูกอติช ถึงแก่กรรมลงด้วยอายุ 81 ปี